stanford-oval/wikipedia huggingface dataset:
Cape Canaveral AFS LC-11
Historia

Kompleksin rakennustyöt alkoivat elokuussa 1956, ja Yhdysvaltain ilmavoimat hyväksyi sen käyttöön seuraavan vuoden helmikuussa. Rakennustöihin kului 4,4 miljoonaa dollaria. Alustan ensimmäinen laukaisu tapahtui 6. heinäkuuta 1958, kun siltä laukaistiin Atlas B -raketti. Saman vuoden joulukuussa alustalta laukaistiin Atlas B -raketilla ensimmäinen tietoliikennesatelliitti SCORE, jota käytettiin Yhdysvaltain silloisen presidentin, Eisenhowerin, joulutervehdyksen lähettämiseen eri puolille maailmaa. Alustalta laukaistiin tämän jälkeen Atlas-raketin paranneltuja D, E ja F-versioita. Viimeiset alustalta tehdyt laukaisut kuuluivat ABRES-ohjelmaan, jossa kehitettiin ballististen ohjusten paluuosia. Alustan viimeinen laukaisu tapahtui 1. huhtikuuta 1964.
Kompleksin purkutyöt käynnistyivät kesäkuussa 1967, kun sen alustarakenteet ja laukaisutorni myytiin romuksi. Betonibunkkeri purettiin huhtikuussa 2013.
Aiheesta muualla

Kuvia tai muita tiedostoja aiheesta Cape Canaveral AFS LC-11 Wikimedia Commonsissa
Cape Canaveralin ja Merritt Islandin laukaisualustat
| --- | --- |
Alustat:  LC-1 · LC-2 · LC-3 · LC-4 · LC-5 · LC-6 · LC-9 · LC-10 · LC-11 · LC-12 · LC-13 · LC-14 · LC-15 · LC-16 · SLC-17 · LC-18 · LC-19 · LC-20 · LC-21 · LC-22 · LC-25 · LC-26 · LC-29 · LC-30 · LC-31 · LC-32 · LC-34 · LC-36 · SLC-37 · LC-39 · SLC-40 · SLC-41 · LC-43 · LC-45 · SLC-46
Muut:  Atlantic Missile Range drop zone · Cape Canaveral Mobile Launch Area · CCSFS Skid Strip · Eastern Test Range SLBM Launch Area · Grand Turk Island drop zone · Patrick SFB · SLF
Lihavoidut alustat ovat käytössä.
Charlotte Stapenhorst

| Mitalit> Maa:   Saksa.Naisten maahockey. Olympialaiset  | Mitalit> Maa:   Saksa.Naisten maahockey. Olympialaiset  | Mitalit> Maa:   Saksa.Naisten maahockey. Olympialaiset  | Maa:   Saksa> Naisten maahockey. |
| --- | --- | --- | --- |
|  Pronssia | Rio 2016 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Lontoo 2015 |  |  |
Charlotte Stapenhorst (s. 15. kesäkuuta 1995 Berliini) on saksalainen maahockeypelaaja. Hän on pelannut Saksan naisten maajoukkueessa 92 maaottelua ja tehnyt niissä 25 maalia.
Stapenhorst pelasi ensimmäisen naisten maaottelunsa marraskuussa 2013. Hän oli samana vuonna mukana maailmanliigan lopputurnauksessa, jossa Saksa sijoittui seitsemänneksi. Hän saavutti pronssia vuoden 2015 Euroopan-mestaruuskilpailuissa ja Rion olympialaisissa 2016. Vuoden 2017 Euroopan-mestaruuskilpailuissa tuloksena oli neljäs sija ja samana vuonna maailmanliigan lopputurnauksessa kuudes sija. Maailmanmestaruuskilpailuissa 2018 hän kuului viidenneksi sijoittuneeseen joukkueeseen.
Stapenhorst edustaa seuratasolla UHC Hamburgia.
Charlotte Rose

| Mitalit> Maa:   Yhdysvallat.Naisten purjehdus.MM-kilpailut  | Mitalit> Maa:   Yhdysvallat.Naisten purjehdus.MM-kilpailut  | Mitalit> Maa:   Yhdysvallat.Naisten purjehdus.MM-kilpailut  | Maa:   Yhdysvallat> Naisten purjehdus. |
| --- | --- | --- | --- |
|  Hopeaa | Mar del Plata 2024 | ILCA 6 |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Lima 2019 | Laser Radial |  |
Charlotte Rose on Thaimaassa syntynyt yhdysvaltalainen kilpapurjehtija. Hän on saavuttanut ILCA 6 -luokassa MM-hopeaa vuonna 2024.
Rose voitti myöhemmin ILCA 6:ksi muuttuneessa Laser Radial -luokassa nuorten maailmanmestaruuden vuosina 2017 ja 2018. Hän osallistui aikuisten MM-kilpailuihin ensimmäisen kerran vuonna 2016 ja ylsi toisella yrittämällään yhdeksänneksi vuonna 2019. Vuosina 2020 ja 2022 hän ei yltänyt kymmenen parhaan joukkoon. Vuonna 2023 hän sijoittui viidenneksi. Vuonna 2024 hän saavutti MM-hopeaa edellään vain Tanskan Anne-Marie Rindom. Pan-Amerikan kisoissa 2019 Rose saavutti hopeaa.
Rose on opiskellut kinesiologiaa Jacksonvillen yliopistossa Floridassa.
Pertti Puikkonen

Pertti Puikkonen (s. 7. joulukuuta 1954 Mikkelin maalaiskunta) on suomalainen raviohjastaja ja -valmentaja. Puikkonen aloitti uransa hevosten parissa 1970-luvun alussa. Joulukuuhun 2022 mennessä hän on ajanut urallaan yli 39 000 starttia, joista voittoja on kertynyt yli 3 000. Puikkonen on pitänyt omaa valmennustallia Vermon raviradalla vuodesta 1978-2021. Puikkonen on voittanut vuodesta 1978 lähtien vähintään yhden lähdön vuosittain Vermossa. Tunnetuin hänen valmentamistaan hevosista on tamma I.P. Vipotiina, jolla Puikkonen on voittanut Ravikuningatar-tittelin kolmasti peräkkäin vuosina 2009–2011.
Puikkonen tunnetaan myös iskelmälaulajana.  Hän on julkaissut kolme albumin. . Hänen veljensä Raineri Puikkonen on ohjastanut myös yli tuhat voittoa. Tytär Bea-Maria Puikkonen (s. 11.7.2000) on myös mukana raviurheilussa ja toimii isänsä tallilla Espoossa.
Aiheesta muualla

https://heppa.hippos.fi/mobiili/people/3187203952442787122/basic
Chris Henderson

Chris Henderson (s. 30. huhtikuuta 1971 Escatawpa, Mississippi[lähde? ]) on yhdysvaltalainen 3 Doors Down -yhtyeen kitaristi. Hän soittaa omalla Paul Reed Smithin nimikkokitaralla.
Patron

Patron (m.kreik. Πάτρων) (ensimmäinen vuosisata eaa.) oli antiikin kreikkalainen epikurolaiseen koulukuntaan kuulunut filosofi. Patron eli jonkin aikaa Roomassa, jossa hän tutustui muun muassa Ciceroon sekä runoilija Gaius Memmiuksen perheeseen. Hän ystävystyi tuolloin tai myöhemmin myös Atticuksen kanssa. Roomasta Patron siirtyi Ateenaan, jossa hän seurasi Faidrosta epikurolaisen koulun johdossa noin vuonna 70 eaa.
Memmiuksen oli tarkoitus rakentaa Ateenaan eräs suuri rakennelma. Tätä varten hän oli Ateenassa käydessään saanut areiopagin neuvostolta luvan purkaa eräs vanha muuri, joka kuului Epikuroksen koululleen jättämään omaisuuteen. Patron näki tämän häväistyksenä, ja otti yhteyttä Atticukseen ja Ciceroon, että nämä käyttäisivät vaikutusvaltaansa Areiopagiin saadakseen päätöksen peruttua. Cicero kirjoitti tapauksen johdosta Memmiukselle tyylikkään kirjeen, joka on säilynyt nykypäiviin.
Chris Gaylor

Christopher James Gaylor (s. 11. huhtikuuta 1979) on yhdysvaltalaisen rockyhtyeen The All-American Rejectsin rumpali. Hän liittyi yhtyeeseen vuonna 2002.
Gaylor soittaa rumpuja myös punkyhtye These Enzymesissä, jonka perustajajäsen hän on AAR:n kitaristin Mike Kennertyn kanssa. Hän asuu Edmondissa Oklahomassa.
Chris soitti rumpuja punkrokkari Ben Weaselin albumilla These Ones Are Bitter.
Chisagon piirikunta

Chisagon piirikunta  (engl. Chisago County) on Yhdysvaltojen Minnesotan osavaltiossa sijaitseva piirikunta. Sen väkiluku oli 56 579 vuonna 2019. Piirikunnan hallintokeskus on Center Cityn kaupunki. Piirikunta perustettiin 1. syyskuuta 1851.
Aiheesta muualla

Kuvia tai muita tiedostoja aiheesta Chisagon piirikunta Wikimedia Commonsissa
Minnesotan osavaltio
| --- | --- |
Alueet:   Arrowhead  Boundary Waters  Buffalo Ridge  Central  Coulee Region  Greater Minnesota  Iron Range  Minnesota River Valley  North Shore  Northwest Angle  Pipestone  Red River Valley  Southeast  Twin Cities metropolitan area 
Huomattavat kaupungit:   Bloomington  Duluth  Minneapolis  Rochester  Saint Cloud  Albert Lea  Alexandria  Andover  Anoka  Apple Valley  Austin  Bemidji  Blaine  Brainerd  Brooklyn Center  Brooklyn Park  Buffalo  Burnsville  Champlin  Chanhassen  Chaska  Cloquet  Columbia Heights  Coon Rapids  Cottage Grove  Crystal  Eagan  East Bethel  Eden Prairie  Edina  Elk River  Fairmont  Faribault  Farmington  Fergus Falls  Forest Lake  Fridley  Golden Valley  Ham Lake  Hastings  Hibbing  Hopkins  Hutchinson  Inver Grove Heights  Lakeville  Lino Lakes  Mankato  Maple Grove  Maplewood  Marshall  Mendota Heights  Minnetonka  Moorhead  Mounds View  New Brighton  New Hope  New Ulm  Northfield  North Mankato  North St. Paul  Oakdale  Owatonna  Plymouth  Prior Lake  Ramsey  Red Wing  Richfield  Robbinsdale  Rosemount  Roseville  Saint Paul (pääkaupunki)  St. Louis Park  St. Peter  Sartell  Sauk Rapids  Savage  Shakopee  Shoreview  South St. Paul  Stillwater  Vadnais Heights  West St. Paul  White Bear Lake  Willmar  Winona  Woodbury  Worthington 
Piirikunnat:   Aitkin  Anoka  Becker  Beltrami  Benton  Big Stone  Blue Earth  Brown  Carlton  Carver  Cass  Chippewa  Chisago  Clay  Clearwater  Cook  Cottonwood  Crow Wing  Dakota  Dodge  Douglas  Faribault  Fillmore  Freeborn  Goodhue  Grant  Hennepin  Houston  Hubbard  Isanti  Itasca  Jackson  Kanabec  Kandiyohi  Kittson  Koochiching  Lac qui Parle  Lake  Lake of the Woods  Le Sueur  Lincoln  Lyon  McLeod  Mahnomen  Marshall  Martin  Meeker  Mille Lacs  Morrison  Mower  Murray  Nicollet  Nobles  Norman  Olmsted  Otter Tail  Pennington  Pine  Pipestone  Polk  Pope  Ramsey  Red Lake  Redwood  Renville  Rice  Rock  Roseau  St. Louis  Scott  Sherburne  Sibley  Stearns  Steele  Stevens  Swift  Todd  Traverse  Wabasha  Wadena  Waseca  Washington  Watonwan  Wilkin  Winona  Wright  Yellow Medicine
Peter Graves

Peter Graves vuonna 2009.
Peter Graves (oik. Aurness, 18. maaliskuuta 1926 Minneapolis, Minnesota – 14. maaliskuuta 2010 Los Angeles, Kalifornia) oli yhdysvaltalainen näyttelijä. Hän tuli tunnetuksi tähtiroolillaan televisiosarjassa Vaarallinen tehtävä.
Graves syntyi Minneapolisissa, Minnesotassa, Ruth- ja Rolf-nimisten vanhempien pojaksi. Näyttelijä James Arness oli hänen vanhempi veljensä. Graves opiskeli Southwest High Schoolissa ja Minnesotan yliopistossa. Hän nai vuonna 1950 Joan Endressin, jonka kanssa hän sai kolme tytärtä.
Graves esiintyi myös lukuisissa tunnetuissa elokuvissa, joiden joukossa ovat Viiden miehen armeija (1969), Hei, me lennetään! (1980), Pikku karkulainen (1982) ja Hei, taas me lennetään! (1982). Hänet palkittiin Golden Globella vuonna 1971 suorituksestaan Jim Phelpsinä Vaarallisessa tehtävässä. Hän oli roolistaan ehdolla myös Emmy-palkinnon saajaksi. Vuonna 1997 hän oli osa tekijäjoukkoa, joka sai parhaan asiaohjelman Emmyn televisiodokumentista Judy Garland: Beyond the Rainbow. Hän oli kyseisen dokumentin juontaja. Syksyllä 2009 Graves sai tähden Hollywood Walk of Famelle.
Aiheesta muualla

Peter Gravesin muistokirjoitus Helsingin Sanomissa
Peter Graves Internet Movie Databasessa. (englanniksi)
Carl Christoffer Gjörwell (nuorempi)

Carl Christoffer Gjörwell
Carl Christoffer Gjörwell (1766–1837) oli Tukholman kaupunginarkkitehti ja ruotsalaisen 1800-luvun alkupuolen klassismin merkittävimpiä edustajia. Hän on suunnitellut muun muassa Hagan linnan Solnaan, Akatemiatalon Turkuun ja yhdessä Charles Bassin kanssa Joensuun kartanon päärakennuksen Halikkoon. Tukholman maakäräjätalo (1817–1834) on aikakauden mahtavimpia monumentaalirakennuksia.
Gjörwellin suunnittelemat rakennukset ovat tyyliltään useimmiten uusklassistisia, ja hän oli yksi aikakauden herraskartanontyypin kehittäjä. Näissä rakennuksia on 2–3-kerroksinen keskiosa ja siihen liittyvät matalat siipiosat.
Gjörwell oli L. J. Desprez'n oppilas. Hänen mukaansa on nimetty katu Tukholman Kungsholmenilla.[lähde? ]
Gjörwellin isä oli kirjailija Carl Christoffer Gjörwell (vanhempi).[lähde? ]
Aiheesta muualla

Kuvia tai muita tiedostoja aiheesta Carl Christoffer Gjörwell (nuorempi) Wikimedia Commonsissa
Patrokles (kuvanveistäjä)

| Patrokles> Πατροκλῆς.Henkilötiedot |
| --- | --- |
Syntynyt: 400-luku eaa.
Kuollut: 300-luku eaa.
Taiteilija
Aktiivisena:  n. 400 eaa.
Ala:  kuvanveistäjä
Taidesuuntaus:  klassinen kuvanveisto
Patrokles (m.kreik. Πατροκλῆς, Patroklēs, lat. Patrocles; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän toimi ainakin noin vuoden 400 eaa. tienoilla.
Plinius vanhempi ajoitti Patrokleen yhdessä Naukydeen, Deinomeneen ja Kanakhos nuoremman kanssa 95. olympiadille. Pausaniaan mukaan hän teki osan patsaista veistosryhmässä, jonka spartalaiset omistivat Delfoille vuoden 405 eaa. Aigospotamoin taistelussa saamansa voiton kunniaksi.
Pausanias mainitsee myös krotonlaisen kuvanveistäjä Patrokleen, joka oli Katilloksen poika ja teki lokroilaisten Olympiaan pystyttämän Apollonin patsaan. Se oli puksipuuta ja siinä oli kullattu pää. Kyseessä on mahdollisesti sama Patrokles. Toisaalta joskus Patroklesta on ehdotettu myös samaksi Patrokleeksi, jonka Pausanias mainitsee olleen sikyonlaisen kuvanveistäjä Daidaloksen isä. Tällöin hänkin olisi todennäköisesti ollut sikyonlainen.
Chris Hani

Chris Hani, alkujaan Martin Thembisile Hani, (28. kesäkuuta 1942 – 10. huhtikuuta 1993) oli Etelä-Afrikan kommunistisen puolueen johtaja (1991–1993), joka johti myös ANC:n aseellista siipeä Umkhonto we Sizweä.
Hani liittyi ANCin nuoriso-osastoon 15-vuotiaana. Hän sai sotilaskoulutusta Neuvostoliitossa ja osallistui sotatoimiin silloisen Rhodesian maaperällä. Hän oli maanpaossa Lusakassa Sambiasa, kunnes ANC laillistettiin 1990.
Äärioikeistoon kuulunut puolalaissyntyinen Janusz Waluś ampui Hanin pääsiäissunnuntaina 10. huhtikuuta 1993 tämän kotitalon portaille. Murhan vuoksi pidätettiin myös konservatiivipuolueen johtaviin jäseniin kuulunut Clive Derby-Lewis ja hänen vaimonsa Gaye Derby-Lewis. Lokakuussa 1993 Waluś ja Clive Derby-Lewis tuomittiin kuolemaan Hanin murhasta. Gaye Derby-Lewis vapautettiin, koska hänen osallisuudestaan salaliittoon ei ollut tarpeeksi näyttöä.
Tuomiot muutettiin vuonna 1995 elinkautisiksi vankeusrangaistuksiksi. Vuonna 1996 Waluś ja Derby-Lewis hakivat armahdusta Totuuskomissiolta ja tunnustivat murhan. Totuuskomissio ei kuitenkaan myöntänyt armahdusta.lähde tarkemmin?
Chris Hadfield

| Chris Hadfield |
| --- | --- |
 Chris Hadfield avaruuspuvussa.
Henkilötiedot
Syntynyt: 29. elokuuta 1959 (ikä 65) Sarnia, Ontario
Kansalaisuus:   Kanada
Ammatti:  Komentaja, CSA & NASA Eversti, RCAF hävittäjälentäjä (eläkkeellä)
Arvonimi: Colonel
Ura
Tyyppi:  astronautti
Tila:  aktiivinen
Aika avaruudessa:  166 Päivää
Valittu avaruuslentäjäksi:  1992
Lennot

:  STS-74
 
:  STS-100
 
Sojuz TMA-07M:  Sojuz TMA-07M
 
Aiheesta muualla
chrishadfield.ca
Chris Hadfield (s. 29. elokuuta 1959 Sarnia, Ontario, Kanada) on kanadalainen astronautti. Hadfield valittiin astronauttikoulutukseen vuonna 1992 ja on osallistunut NASA:n avaruussukkulalennoille STS-74 ja STS-100. Vuonna 2012 hän oli Sojuz TMA-07M -lennon miehistön jäsen Retkikunnassa 34. Hän oli Kansainvälisen avaruusaseman komentaja vuonna 2012 ja on tehnyt myös paljon muuta työtä avaruustutkimuksen parissa.
Bill Chase

Bill Chase (20. lokakuuta 1934 – 9. syyskuuta 1974) oli yhdysvaltalainen trumpetisti, sekä nimeään kantavan jazz-rock fuusioyhtyeen keulahahmo. Vielä yli kolme vuosikymmentä kuolemansa jälkeen hänet tunnetaan yhtenä tuon tyylisuunnan suurimmista nimistä.
Lapsuus ja uran alkupuoli

Bill Chase, syntymänimeltään William Edward Chiaiese, syntyi Bostonissa italialaiseen perheeseen. Hänen vanhempansa John ja Emily muuttivat sukunimensä Chaseksi havaittuaan, että Chiaiese on amerikkalaisista kovin hankala lausua. Billin vanhemmilla oli muusikkotausta: hänen isoisänsä äidin puolelta pystyi soittamaan pianoa korvakuulolta ja isosetä oli New Yorkin filharmonikkojen, Metropolitan-oopperan sekä Enrico Carusson ykköspasunisti. Chasen isä oli soittanut trumpettia Gillette Marching Bandissa, ja erityisesti hän kannusti Billiä musiikin pariin. Chase ottikin muutamia viulutunteja ja soitti rumpuja useita vuosia. Teini-iässä hän valitsi trumpetin pääsoittimekseen. Lukiosta päästyään hän lähti opiskelemaan klassiselle puolelle New England Conservatoryyn, joskin hän siirtyi pian Berklee School of Musiciin. Siellä opiskellessaan vuonna 1952 Chasen opiskelutoveri houkutteli hänet Stan Kentonin konserttiin; tuohon aikaan Maynard Ferguson toimi yhtyeen lead-trumpetistina. Konsertti teki Chaseen niin suuren vaikutuksen, että hän jäi jazziin koukkuun loppuiäkseen.
Hiljalleen Chase alkoi kerätä mainetta, alkuun soittaen opettajansa Pomeroyn yhtyeessä. Sittemmin hän soitti vuoden verran Fergusonin kanssa, ja 60-luvun alkupuoliskon hän toimi Woody Hermanin kipparoiman Thundering Herd yhtyeen lead-trumpetistina.
Oma yhtye

Jätettyään Hermanin yhtyeen Chase toimi freelance-trumpetistina ja -sovittajana, työskennellen mm. Vic Damonen ja Johnny Carsonin kanssa. Noihin aikoihin Beatles nousi pinnalle, ja Chasekin alkoi kiinnostua rock-musiikista. Vuonna 1970 Chase perusti oman yhtyeen, joka tunnetaan nimellä Chase, ja sävelsi sille kappaleita, joissa yhdistyi rockin ja jazzin parhaat puolet. Yhtye julkaisi esikoislevynsä Chase vuonna 1971. Chasen lisäksi yhtyeeseen kuului kolme trumpetistia, Ted Piercefield, Alan Ware ja Jerry Van Blair, sekä Phil Porter (koskettimet), Angel South (kitara), Dennis Johnson (basso) ja Jay Burrid (lyömäsoittimet). Ensimmäisellä levyllä laulajana toimi Terry Richards. Tuolta levyltä löytyy myös listahitti "Get It On", joka julkaistiin myös singlenä.
Toisen albuminsa, Ennea, yhtye julkaisi vuonna 1972. Levytyssession puolivälissä yhtyeen kokoonpanoon tuli muutoksia, rumpaliksi tuli Gary Smith ja laulajaksi G. G. Shinn. Ennea oli tiukkoine jazz-sovituksineen erityylinen verrattuna ensimmäiseen levyyn, eikä se saavuttanut kovin suurta suosiota.
Vuoden 1974 alkupuolella Chase julkaisi kolmannen albuminsa Pure Music. Yhtyeen kokoonpano oli laitettu täysin uusiksi, alkuperäiskokoonpanosta jäljellä oli ainoastaan Bill Chase. Tällä levyllä Chase siirtyi yhä jazzimpaan suuntaan, ja sille povattiin hyvää kaupallista menestystä.
Neljännen albumin levytys alkoi vuoden 1974 puolivälissä, mutta sitä ei koskaan saatu päätökseen. Syyskuun 9. päivänä 1974 Chase ja kolme muuta yhtyeen jäsentä, kosketinsoittaja Wally Yohn, rumpali Walter Clark ja kitaristi John Emma menehtyivät lento-onnettomuudessa ollessaan matkalla esiintymään Minnesotan Jacksoniin. Onnettomuuden syynä pidetään huonoja sääolosuhteita.
Bill Chasen kuoltua hänen yhtyeensäkään ei enää jatkanut toimintaansa, joskin vuonna 1977 alkuperäisjäsenistä koottu kokoonpano julkaisi kunnioituksenosoituksena levyn nimeltä Watch Closely Now.
Aiheesta muualla

Bill Chasen tarina, Great-Music.net
Katkelmia Bill Chasen musiikista (Arkistoitu – Internet Archive)
Charlotte Sahl-Madsen

| Charlotte Sahl-Madsen |
| --- | --- |
 Sahl-Madsen vuonna 2010.
Tanskan tiede-, teknologia- ja kehitysministeri
 Lars Løkke Rasmussenin I hallitus 23. helmikuuta 2010 – 3. lokakuuta 2011  
Edeltäjä:  Helge Sander
Seuraaja:  Morten Østergaard
Henkilötiedot
Koko nimi:  Ellen Charlotte Salvesen Sahl-Madsen
Syntynyt: 26. elokuuta 1964 (ikä 60) Holstebro, Tanska
Tiedot
Puolue:  Konservatiivinen kansanpuolue
Ellen Charlotte Salvesen Sahl-Madsen (s. 26. elokuuta 1964 Holstebro) on tanskalainen konservatiivisen kansapuolueen poliitikko. Hän on toiminut Tanskan tiede-, teknologia- ja kehitysministerinä vuosina 2010–2011.
Aiheesta muualla

Charlotte Sahl-Madsen Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Charlotte Sahl-Madsen Wikimedia Commonsissa
Charlotte Stuart

Charlotte Stuart n. vuonna 1785–1786.
Charlotte Stuart (29. lokakuuta 1753 – 17. marraskuuta 1789) oli Charles Edward Stuartin avioton tytär.
Charlotten äiti oli Clementine Walkinshaw. Kun tämä oli eronnut Charlesista vuonna 1760, Charlotte kasvoi Ranskassa. Vuonna 1784 Charles Stuart tunnusti tyttärensä.
Stuartien suku jatkuu hänen kolmen lapsensa kautta.
Aiheesta muualla

https://www.nationalgalleries.org/art-and-artists/1689/charlotte-stuart-duchess-albany-1753-1789-daughter-prince-charles-edward-stuart
Chiryū

| Chiryū (知立市) |
| --- | --- |
 Chiryū-festivaali
 lippu:  Symboli
 Chiryūn sijainti Aichin prefektuurissa
 Chiryū
 Koordinaatit: 35°00′05″N, 137°03′03″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  16,31 km²
Väkiluku (04/2020):  72 392
 – Väestötiheys:  4 438,5 as./km²
Symbolit:  
 – Puu:  Idänselkova
 – Kukka:  Samettikurjenmiekka
 
 https://www.city.chiryu.aichi.jp/ 
Infobox OKVirheellinen NIMI-arvo: 
Chiryū (jap. 知立市, Chiryū-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin keskiosassa Okazakin tasangolla Nagoyan kaakkoispuolella. Chiryūssa on 72 392 asukasta (huhtikuussa 2020) ja sen pinta-ala on 16,31 neliökilometriä.
Chiryū kehittyi Edo-kaudella yhtenä Tōkaidō-tiereitin postiasemista (shukuba). Silloin sen nimi kirjoitettiin vielä Chirifu (jap. 池鯉鮒). Siellä oli myös vilkas puuvillan markkinapaikka. Sittemmin Chiryū on kasvanut voimakkaasti Nagoyan esikaupunkina ja teollisuuskaupunkina, jossa toimii esimerkiksi kone- ja metalliteollisuutta. Läheinen Anjō on noussut sitä merkittävämmäksi aluekeskukseksi, koska Tōkaidō-päälinja rakennettiin kulkemaan sen kautta. Kaupunkioikeudet Chiryū sai vuonna 1970.
Chiryūn kulttuuriperintöön kuuluvat Muryōju-jin buddhalainen temppeli, joka tunnetaan samettikurjenmiekoistaan, ja Chiryū-jinjan šintolainen pyhäkkö, yksi entisen Mikawan provinssin tärkeimmistä pyhäköistä. Sen Chiryū-festivaali on hyväksytty Unescon aineettoman kulttuuriperinnön luetteloon. Chiryūta palvelevat Nagoya-rautateiden Nagoya-päälinja ja Mikawa-linja.
Kuvia

M’s City Chiryū The Tower
Chiryū-jinja
Muryōju-jin temppelin puutarhaa
Patio Chiryū -kulttuurikeskus
Chiryūn postiasema, Hiroshige 1833
Aiheesta muualla

Kuvia tai muita tiedostoja aiheesta Chiryū Wikimedia Commonsissa
Kaupungin internetsivut (japaniksi)
Cameronin piirikunta (Texas)

Cameronin piirikunta (engl. Cameron County) on Yhdysvaltojen Texasin osavaltion eteläisin piirikunta. Sen väkiluku oli 423 908 vuonna 2018 ja sen pinta-ala on 3 305 neliökilometriä. Piirikunnan hallintokeskus on Brownsville on myös sen suurin kaupunki.
Piirikunta perustettiin vuonna 1848 ja se on saanut nimensä kapteeni Ewen Cameronilta, joka taisteli Texasin vallankumouksessa.
Asukkaat

Piirikunnan asukkaista 89,7 prosenttia on latinalaisamerikkalaisia, 8,86 prosenttia valkoisia ja 0,736 prosenttia aasialaisia. 83,4 prosenttia asukkaista on Yhdysvaltain kansalaisia. Piirikunnan väestön keski-ikä on 31,8 vuotta.
Kuvia piirikunnasta

Piirikunnan oikeustalo.
Boca Chica State Park.
Aiheesta muualla

Kuvia tai muita tiedostoja aiheesta Cameronin piirikunta (Texas) Wikimedia Commonsissa
Carola Teir-Lehtinen

Carola Margareta Teir-Lehtinen (o.s. Teir; s. 24. heinäkuuta 1952 Kokkola) on suomalainen yritysjohtaja, joka toimi vuosina 2007–2010 Fortumin kestävästä kehityksestä vastaavana johtajana. Hän on toiminut aiemmin myös Nesteen viestintäjohtajana ja ympäristöjohtajana. Jäätyään eläkkeelle Teir hoitaa edelleen luottamustehtäviä muun muassa säätiöiden hallitusten jäsenenä.
Teir-Lehtisen isä oli ministerinä neljässä eri hallituksessa toiminut RKP-poliitikko Grels Teir. Teir-Lehtinen asuu Helsingissä. Hänen ansiotulonsa kunnallisverotuksessa 2006 (2005) olivat 3,6 (1,5) miljoonaa euroa ja kunnallisvero n. 630 000 euroa. Hän oli vuonna 2006 silloisen kotikuntansa Espoon neljänneksi paras kunnallisverojen maksaja Tapio Kuulan, Jorma Ollilan ja Hannu Penttilän jälkeen.
Teir on yksi ruotsinkielisen naisverkoston Diamantenin perustajista.
Ura

Neste, ympäristöjohtaja 1992−1998
Neste, viestintäjohtaja 2000−2007
Fortum, kestävän kehityksen seurannasta vastaava johtaja 2007–2010
Koulutus

Filosofian maisteri (kemia), Åbo Akademi 1978
Pauliina Lindholm

Pauliina Lindholm (s. 1962) on suomalainen kirjailija ja graafikko.
Lindholm voitti teoksella Komendantti Otavan järjestämän Suomi 2017 -romaanikilpailun, johon haettiin Suomen historiaan liittyviä käsikirjoituksia kirjoittajilta, joiden teoksia ei ollut aiemmin julkaistu. Otava julkaisi Augustin Ehrensvärdiä käsittelevän Komendantin vuonna 2017. Lindholm oli ennen kilpailun voittamista harrastanut kirjoittamista joidenkin vuosien ajan.
Patrocle Troyeslainen

| Patrocle Troyeslainen |
| --- | --- |
 Patrocle Troyeslaisen patsas Soestin raatihuoneen ulkoseinässä.
Henkilötiedot
Kuollut: 259 Troyes
Patrocle Troyeslainen (lat. Patroclus , ransk. Patrocle de Troyes, (muinaisranskaksi Parre tai Parres)) oli kirkon pyhimys, joka kuoli marttyyrina Troyes’ssa vuonna 259.
Hän oli Troyes’ssa asunut aatelismies ja Rooman kansalainen. Hänet ilmeisesti mestattiin Rooman keisari Aurelianuksen käskystä vuonna 259, koska hän ei kieltänyt kristinuskoaan. Kölnin arkkipiispa Bruno siirsi hänen pyhäinjäännöksensä Kölniin vuonna 960. Sieltä ne siirrettiin Soestiin vuonna 963.